PROJEKTS

**Ogres novada pašvaldības saistošo noteikumu Nr.\_\_\_/2024 “****Par sociālajiem pakalpojumiem” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 1.1. Ogres novada pašvaldības dome 2022. gada 27. janvārī pieņēma saistošos noteikumus Nr.1/2022 “Par sociālajiem pakalpojumiem” (turpmāk – saistošie noteikumi Nr.1/2022).  1.2. Saistošie noteikumi Nr.1/2022 ir izdoti pamatojoties uz Sociālo pakalpojumu un sociālās palīdzības likuma (turpmāk – Likums) 3. panta otro un trešo daļu, Invaliditātes likuma 12. panta sestās divi prim daļu un Ministru kabineta 2003. gada 27. maija noteikumu Nr. 275 "Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta" 6. punktu.  1.3. Saskaņā ar Eiropas Savienības struktūrfonda projekta “Deinstitucionalizācija un sociālie pakalpojumi personām ar invaliditāti un bērniem” Nr.9.2.2.1/15I/002 īstenošanu (projekta īstenotāja Nr. 11.14.3/25 un Sadarbības partnera Nr. 2.4.2.10/2016-19) Ogres novada pašvaldībā izveidota jauna sociālo pakalpojumu infrastruktūra un Ogres novada Sociālajam dienestam ir jāuzsāk jaunu sociālo pakalpojumu sniegšana, nodrošinot grupu dzīvokļu un atelpas brīža pakalpojumus pilngadīgām personām ar garīga rakstura traucējumiem Poruka ielā 1, Ogrē, dienas aprūpes centra un sociālās rehabilitācijas centra pakalpojumus bērniem ar funkcionāliem traucējumiem Suntažu ielā 2, Ogrē.  1.4. Sakarā ar augstāk minēto, ir sagatavots Saistošo noteikumu projekts “Par sociālajiem pakalpojumiem,” papildināta VII. nodaļa ar speciālistiem, kuri sniegs sociālos rehabilitācijas pakalpojumus sociālā rehabilitācijas centrā bērniem ar funkcionāliem traucējumiem, papildināts ar XXII. nodaļu “Atelpas brīža pakalpojums pilngadīgām personām,” XXIII. nodaļu “Grupu dzīvokļa pakalpojums” un XXIV.nodaļu “Dienas aprūpes centra pakalpojums bērniem ar funkcionāliem traucējumiem,” kā arī veikti redakcionāli labojumi, kas būtiski nemaina sociālo pakalpojumu saņemšanas nosacījumus un pakalpojumu saņēmēju loku, saglabājot saistošo noteikumu Nr.1/2022 piemērošanas kārtību.  1.5. Stājoties spēkā saistošajiem noteikumiem, spēku zaudēs Ogres novada pašvaldības 2022. gada 27. janvāra saistošie noteikumi Nr. 1/2022 (protokols Nr. 2;9.) “Par sociālajiem pakalpojumiem”. |
| 1. Fiskālā ietekme uz pašvaldības budžetu | Saistošo noteikumu izpildei izdevumi ir paredzēti Ogres novada Sociālā dienesta 2024. gada apstiprinātajā budžetā. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālais dienests nodrošina Likumā noteikto pienākumu gādāt par pašvaldības administratīvajā teritorijā deklarēto personu vajadzību saņemt sociālos pakalpojumus un sociālo palīdzību atbilstoši normatīvo aktu prasībām. Saistošo noteikumu regulējums pozitīvi ietekmē iedzīvotāju veselību ar iespējām saņemt pašvaldībā nodrošinātos sociālos pakalpojumus un atbalstu, nodrošinot pieejamākus sociālās rehabilitācijas pakalpojumus bērniem ar funkcionāliem traucējumiem.  3.2. Saskaņā ar Likuma 4. panta pirmo daļu sociālos pakalpojumus sniedz, pamatojoties tikai uz sociālā darba speciālista veiktu personas individuālo vajadzību un resursu novērtējumu, saistošajiem noteikumiem nav ietekmes uz uzņēmējdarbības vidi un konkurenci. |
| 1. Ietekme uz administratīvajām procedūrām un to izmaksām | Privātpersonas jautājumos par saistošo noteikumu projekta piemērošanu var vērsties Ogres novada Sociālajā dienestā.  Galvenie procedūras posmi un privātpersonām veicamās darbības noteiktas saistošo noteikumu projektā.  Administratīvo procedūru izmaksas nav paredzētas. |
| 1. Ietekme uz pašvaldības funkcijām un cilvēkresursiem | Pašvaldību likuma 3. panta pirmajā daļā noteikts, ka pašvaldības kompetenci nosaka ārējie normatīvie akti. Savukārt, Pašvaldību likuma 4. panta pirmās daļas 9. punktā noteikts, ka viena no pašvaldības autonomajām funkcijām ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. |
| 1. Informācija par izpildes nodrošināšanu | Saistošo noteikumu izpildei ir izveidotas jaunas Ogres novada Sociālā dienesta struktūrvienības un jaunas darba vietas. Saistošo noteikumu piemērošanas kārtība nav mainījusies |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām | Saskaņā ar Pašvaldību likuma 46. panta trešo daļu saistošo noteikumu projekts un to paskaidrojuma raksts tiks publicēts pašvaldības tīmekļvietnē sabiedrības viedokļa noskaidrošanai.  (sadaļa tiks papildināta pēc publicēšanas sabiedrības viedokļa noskaidrošanai pēc termiņa beigām, apkopojot viedokļus un priekšlikumus). |

Domes priekšsēdētājs E. Helmanis